Publication: Magyar Közlöny
Issue: MK-2000-74 (Year: 2000, Number: 74)
Era: 1990-2004
Section: A diákigazolványról szóló 30/1999. (II. 15.) Korm. rendelet (a továbbiakban: R.) 11. §-ának (3)—(4) bekezdésében kapott felhatalmazás alapján a következőket rendelem el:
Paragraph Index: 90

(1) Az OM r. 6. §-ának (1) bekezdése helyébe a következő rendelkezés lép: „(1) A diákigazolványt a kiadó intézmény rendeli meg a tanuló, illetve a hallgató által kitöltött igénylőlapnak a kezelőhöz postai úton történő eljuttatásával. Az állandó diákigazolvány megrendelésének feltétele, hogy a kiadó intézmény a tanulóval, illetve a hallgatóval kitöltesse az állandó diákigazolvány igénylőlapot, továbbá, hogy a kitöltés helyességét az intézményi nyilvántartással — ennek hiányában a felvételi eljárás során beszerzett dokumentumokkal — történő összehasonlítás alapján ellenőrizze, és azt cégszerű aláírásával igazolja. A kitöltött igénylőlap második példányát a kiadó köteles irattárában elhelyezni és megőrizni.”

Source: https://magyarkozlony.hu/hivatalos-lapok/3d031cc74bf5db6eeebfe35efd18cdc741d5e599/dokumentumok/72498ba73ca5593b5cf8be5ec9bf32cb313068bc/letoltes